**Duncan I. Steel** (naskiĝis la 11-an de junio 1955 en Midsomer Norton) estas brita astronomo, kiu loĝas nun en Aŭstralio.

Lernadoj
--------

Li naskiĝis en kinejo de Midsomer Norton (Somerset), kie sia patro Ken Steel laboris kiel projekciisto. Li lernis en *Norton Hill School* inter 1966 kaj 1973, kaj en pluraj kolegioj de la Universitato de Londono : Queen Elizabeth College, University College de Londono, Queen Mary College kaj Imperial College of Science and Technology, kie li ricevis la Diplomon de Imperial College kaj Magistron pri Sciencoj.

Li poste iris en Usonon kaj, de septembro 1979 al Januaro 1982 laboris en la Laboratorio de Atmosfera Fiziko de la Universitato de Koloradio Boulder. Li pasis la tri postajn jarojn en la Universitato de Canterbury de Christchurch (Nov-Zelando), laborante je la konstruo de radaro por studi la meteorojn. Li fariĝis doktoro de filozofio en 1985.

Laboroj
-------

| Malkovritaj asteroidoj : 12 |
| --- |
| 5263 Arrius | 13-a de aprilo 1991 |
| 6828 Elbsteel | 12-a de novembro 1990 |
| 9038 Helensteel | 12-a de novembro 1990 |
| 9193 Geoffreycopland | 10-a de marto 1992 |
| 9758 Dainty | 13-a de aprilo 1991 |
| 9767 Midsomer Norton | 10-a de marto 1992 |
| 10107 Kenny | 27-a de marto 1992 |
| 16578 Essjayess | 29-a de marto 1992 |
| 24734 Kareness | 10-a de marto 1992 |
| 55815 Melindakim | 31-a de decembro 1994 |
| 58196 Ashleyess | 10-a de marto 1992 |
| 69311 Russ | 21-a de aŭgusto 1992 |

Inter 1985 kaj 1996, li asociiĝis al la Universitato de Adelajdo (Suda Aŭstralio) kaj faris esplorojn pri la radara observo de meteoroj kaj la dinamiko de la kometoj kaj asteroidoj. En 1987 - 1988, li estis stipendiulo de la Eŭropa Kosma Agentejo en la Observatorio de Lund (Svedio). De 1990 al 1995 li laboris en la Angla-Aŭstralia Observatorio de Coonabarabran (Novsudkimrio), kie estis establita la ununura programo por malkovri kaj sekvi la apudterajn Objektojn. De 1990 al 1999, li muntis siajn proprajn societojn, tiel kiel *Spaceguard Australia P/L*.

De 1999 al 2003 li estis en la Universitato de Salford (Anglio); de 2004 li laboras por Ball Aerospace - Aŭstralio en Kanbero. Li estas invita sciencesploristo en la Aŭstralia Centro pri Astrobiologio de la Universitato de Novsudkimrio en Sidnejo.

Li partoprenis al enketoj pri la malgrandaj korpoj de la sunsistemo per optikaj teleskopoj, radaroj kaj teoriaj tekniko de studoj pri iliaj dinamikaj evoluoj. Inter liaj malkovroj estas la identigo de asteroido rotacianta tiel rapide, ke ĝi necese estu monolita,
la unua identigo de eniro de kosma polvo en la teran atmosferon kaj fluo de kometdevenaj meteoroidoj kiuj ŝajnas komponita el gudra organikaĵoj.

Inter 1990 kaj 1994, li malkovris 12 asteroidojn.
La asteroido 4713 Steel estas tiel nomata en lia honoro.

Notoj kaj referencoj
--------------------

1. ↑  *Australian Spaceguard Survey* : la aŭstralia parto de internacia strebo por malkovri minacantajn asteroidojn kaj kometojn (angle)
2. ↑  Resumo de prelego de Cambridge : 15-a de januaro 1998 - Apud-tera asteroido 1995 HM : tre longigita monolito rotacianta sub streĉo ? Arkivigite je 2011-09-09 per la retarkivo Wayback Machine (angle)
3. ↑  MPC listo de asteroidaj malkovrintoj(angle)
4. ↑  Asteroido 4713 Steel (de *IAU Minor Planet Center*) (angle)

Vidu ankaŭ
----------

* Kategorio:Malkovrita de Duncan I. Steel

Eksteraj ligiloj
----------------

* angle Duncan Steel : biografio, el la paĝaro de la *Australian Centre for Astrobiology*
* angle Duncan Steel, el *The Conversation*


|  |  |
| --- | --- |
| Bibliotekoj | * PeEnEo: 405134
* GND: 17299439X
* LCCN: n94078778
* VIAF: 64110835
* ISNI: 0000000109091509
* SUDOC: 073957232
* BNF: 125062307
* BIBSYS: 90625111
 |